﻿  
Irina Staver, 
Părinţilor mei 
Toată copilăria mea se ascunde într-o livadă de meri înfloriţi, primăvara 
Demult nu v-am mai scris poeme 
Constat de fapt că niciodată. 
Credeam atunci că-i prea devreme, 
Acum gândesc l-avoastră soartă. 
Nu ştiu de ce, da-n vremuri grele, 
Când ceaţa mi se-aşterne-n drum 
Eu vreau să vă dedic poeme, 
Şi-atâtea vreau ca să vă spun... 
Vreau să vă spun că o duc bine, 
Chiar dacă-n inimi e război, 
Fie pământul în ruine, 
Tot n-am să mă despart de voi. 
Am îndurat zăpada vieţii 
Şi Doamne, cât o să mai ningă... 
Când mâna nu v-o pot atinge, 
Privesc la voi ca prin oglindă. 
Eşti mamă-n ochiul meu cel drept 
În celălalt eşti tată, tu. 
Prin viaţă când pornesc să merg 
Vedeţi ce-i bine şi ce nu. 
Sunt mare-acum şi mică sunt 
Şi nu sunt încă mare om... 
Nu pot, n-am cum să fiu ca voi 
Părinţi iubiţi, cu dor de noi. 
Mi-s ochii astăzi tot mai grei 
Şi peoapa tot mai grea o simt... 
Iertări, iertări părinţii mei 
Prea multe ploi s-au scurs în ei... 
Vă scriu şi azi, vă scriu şi mâine 
Şi înc-atâţia ani la rând... 
Vă scriu cum pot, când rău, când bine 
Căci urc de jos şi firav sunt. 
 
